બ્રિટીશ હાઈકમિશ્નર સાથે ર૦ મીનીટ સુધી ચાલેલી આ મુલાકાત બાદ ગુજરાત પ્રદેશ કોંગ્રેસ સમિતિના પ્રમુખ અર્જુન મોઢવાડીયાએ આ અંગે વિગતો આપતા જણાવ્યું હતું કે, બ્રિટીશ હાઈકમિશ્નરની આ શુભેચ્છા મુલાકાત હતી. ગુજરાતના હિતની અનેક બાબતો ઉપર તથા ગુજરાત અને બ્રિટીશ વચ્ચેના સંબંધો વધુ મજબૂત બને તે બાબતમાં સારી ચર્ચા થઈ હતી. ખાસ કરીને બ્રિટીશ કોન્સ્યુલેટ જનરલની કચેરી અમદાવાદ ખાતે હોય તો ગુજરાતના લોકોને વધુ સુવિધા મળી રહે તે ઉપર ભાર મૂકવામાં આવ્યો હતો.